**Lectures : Ac 2, 1-11 ; 1 Co 12, 3-13 ; Jn 20, 19-23.**

**Bampangi batondama,**

1. Kiese na mono ikele ya mingi na kudiatisa kimenga yai ya santu ya misa na Paroisse na Beto. Na yo, malongi na mono ata vanda na **ndambu tatu** : *ntete* mono ata longa beno na yina me tadila **Nsiamisa** ; *na ndambu ya zole* mono ata tubila beno sambu na mambu ya **Nzo-nkanda** ; ye mono ata *sukisa* na kumbambula beno mbundu na mpila ya beto yonso fwete fula na **Kutunga Diocèse na beto**.

1. Bubu ikele kilumbu ya nene ye ya kiese na Paroisse na beto. Sambu na kilumbu yai, bampangi na beto mingi ata tambula **kisakramento ya Nsiamisa**. Mfumu Nzambi ya ke binga bo, ta kabila bo Mpeve na Yandi ya ke pesa na bo ngolo ti malungalala ya kieleka, ya ke pusa bo na kwenda kuzabisa Nsangu ya lugulusu ya Kristu na bisika yonso ya bo ke zinga.

Ya kieleka, tuka mbotika na beto, beto kutambulaka Mpeve Santu. Mpamba ve, **na kisakramento ya mbotika ya ke pesamaka kaka mbala mosi na luzingu ya mvimba**, beto me kotaka na kikanda ya bana ya Nzambi.

Beto me kuma mutindu yina bantu ya Nzambi ke zolaka. Ye mafuta ya santu ya beto kutambulaka kutulaka na beto kidimbu ya Mpeve Santu ya nkatu muntu kulenda kukatula na ntoto yai.

1. **Nsiamisa ke kwisa kuyika ye** **kulungisa** dienga ya mbotika ya beto kutambulaka. La confirmation vient ajouter et parfaire la grâce baptismale. **Ye bonso mbotika, Nsiamisa ke pesamaka kaka mbala mosi.** Muntu ya ke tambula nsiamisa ke tambula mpi kidimbu ya Mpeve Santu. Yandi ke kituka mutindu yina tempelo ya Mpeve Santu.

Mes très chers frères et sœurs, que personne ne vous trompe ! Ces deux sacrements sont intimement liés, ne se donnent qu’une seule fois dans la vie d’un chrétien et par des personnes attitrées : si **pour le Baptême**, c’est le **prêtre** et à défaut de celui-ci, tout chrétien ; mais pour la **confirmation**, c’est seul **l’Evêque** et dans le cas de force majeure, le prêtre mais avec l’autorisation de l’évêque.

**Bampangi Bakristu,**

1. Kulomba ye kutambula kisakramento yai ya Nsiamisa ikele kidimbu ya kikesa. Muntu ya ke tambula yo ke yela na nzila ya lukwikilu, ya kivuvu ye ya lutondo. Yandi fwete kwamina ntangu yonso na nzila ya mambote.

Mabundu ya kisakramento yai ya nsiamisa ya Mpeve ke kotisa na kati ya muntu na ntangu ya yandi ke kusiamisa yandi, bonso na Pentekote, ikele kuyedisa ti kulungisa badienga ya mbotika; disongidila nde: Yandi ke yedisa makabu nsambwadi ya Yandi mosi ke tula na ntima ya konso mukristu : **Mpeve ya Nzambi, malungalala, mayele, ndongisila, ngolo, kuzaba ti boma ya Nzambi.**

Ye Ntalu yai *nsambwadi* ke songidila nde Mpeve Santu ke pesa na konso muntu makabu yonso ya yandi ikele na yo mfunu. Disongidila mpi nde muntu ya ke tambula makabu yai ya Mpeve Santu, yandi lenda kulutisa diaka ntangu ve na kusosa makabu to badienga ya nkaka.

Cela signifie que le confirmé est déjà comblé et plein de grâce et n’a plus besoin de quelque chose d’autre. Comprenez-le au sens d’un verre plein d’eau et qui n’a plus besoin de se remplir de peur de tout répandre.

Na Dibundu ya Santu ya Katolika, beto ke baka na kimpeve mambote yonso ya luzingu na beto.

1. Yo yina bampangi, konso muntu kutula ngolo ye kukwamina na kusadila ntangu yonso makabu ya yandi ta tambula. Beno kwelisa bikalulu na beno na makabu yai ya Mpeve ta tula na beno.Ya beno ke tambula Mpeve Santu, beno ke yantika luzingu ya mpa, ya bayina ke tambula na mwini ya kieleka ya ke sema konso ntangu.
2. Beno bampangi ya ta tambula **kisakramento yai ya nsiamisa** ti beno ya me tambulaka yo, malongi yai ya beno me wa kusadisa beno na kuvanda basoldat ya kieleka ya Kristu ya ke kulonga ti kikesa yonso Nsangu na Yandi ya lugulusu na bisika yonso ya beno ke kuzinga.

**Bana batondama,**

1. Sesepi yai mono ke tubila beno na yina me **tadila Nzo-nkanda** ya me sadisa beto na kukituka yai ya beto ikele bubu ye yina ata sadisa bana na beto na kukituka mbasi yina ya bo ke longuka bubu.

Je parle de l’enseignement parce qu’il est l’une des roues de l’évangélisation ; et pour nous les catholiques, l’évangélisation est comme une voiture qui dépend de ses quatre roues pour son déplacement. Ce n’est pas non plus pour moi, une manière de vous moraliser. Si j’en parle, c’est pour que vous **preniez conscience** de ce grand danger qui guette déjà nos enfants ; puisque leur avenir, celui de notre pays et celui de l’église en dépendent largement.

1. Bampangi, mono ke zola diaka ve kuwa mambu yai ya balaboratoires na ntangu ya ba *examens d’Etat* go na *dissertation*. **Keti ba préfet ti balongi ya ikele awa, keti beno ke wa mono ?** Beno keba na kulombaka to kupesaka mbongo ya l’Etat me lomba ve ; ntete-ntete yina ya beno ke bingaka nde “***Organisation matérielle***” go mbongo ya nkaka ya muyibi. **Mono me buya yo. Keti beno me wa mono?**

Mambu yai ya beto ke sala, beto ke bebisa luzingu ya bana na beto ; bo ata kwenda na ntwala ve ye luzingu na bo mpi ata toma ve !

Sambu na yo, bana na beto ke longuka diaka ve ye bangindu na bo yonso kele kaka na ba laboratoires ti na ba mbongo ya beno ke lomba bo. Ye bankaka ke bika kulonguka mvula ya mvimba na kukwenda kusosa bambongo yina. Beno ke kotila bo nsoki nkatu kuzaba.

Beno kuyambula mpi na kusumba **ba maplôme** sambu na bana ya me nunga ve, yo ata sadisa bo ve ye mpi avenir na bo ata vanda kitoko ve. Kana mwana me fokula go me nunga ve, yandi kuyantika diaka nzo-nkanda. Mambu ya kukwenda nswalu nswalu go ya kusumba maplôme ikele ve.

J’en appelle à la vigilance de tous et à l’attention particulière des gestionnaires catholiques, des curés des paroisses et de la société civile qui m’écoutent en ce moment précis. Veillons, veillons pour bouter hors de notre réseau ce grand malaise qui tend à biaiser toute notre action éducative. A cause de cela, nos enfants ne sont plus compétitifs parce que leurs premiers combats de vie, leurs premières épreuves leur sont arrachés par des adultes méchants et irresponsables qui pensent leur rendre service alors qu’en réalité, ils leur causent du tort.

**Bampangi bakristu,**

**Bana ya Nzambi,**

1. Mono ke tubila beno sesepi yai na yina me tadila **Lutungu ya diocèse** **na beto.** Diocèse ya Idiofa, ikele ya muntu mosi ve, yo ikele ya Tata Pisekopo ve, yo ikele ya nkuluntu to kilandi na yandi ve.

**Diocèse ya Idiofa go baparoisse na yo ikele ya beno, yo ikele ya beto yonso. Ye Lutungu na yo ikele ya muntu mosi ve kansi ya beto yonso. Keti beno me wa mono ? Yo ikele ya nani ?**

**Beto kusadisa yo, beto kutunga yo, na nzila ya makabu na beto ye ya ba bangindu na beto yonso ya mbote.**

Mpeve Santu ya beto bakaka kilumbu na beto ya mbotika ye ya ikele kupesa na beto dienga na kuzaba Yezu Kristu bonso Ngulusi ye Mfumu fwete sadisa beto na kuzingila bumosi na kati na beto. Beto kusosa konso ntangu kuzinga na ngemba, na lutondo ya nkweno, ye na kusadisa bantu ya nkaka.

**Bampangi batondama,**

1. Kwa beto imene kuyantika mvula yai ya kisalu, mono zolaka nde na ngogo ya mono solaka, ***beto kuzingila lukwikilu na beto na kimvuka*** na mbandu ya kimvuka ya ntete ya bakristu : “**Vivre sa foi en communauté**” (Ac 4, 32). Mono ke zola diaka nde mafamilia, bimvuka na beto yonso kuvanda diaka bisika yina ya ke pesa ntomo na luzingu; bakristu kuwa diaka kiese ya kuzinga na bimvuka sambu luzingu na kimvuka ye ya kimvuka ke kondaka kima ve.

Yo ikele na kimvuka yina Dibundu na beto ya Idiofa ye ntoto na beto lenda kusoba ye kubaka luse ya mpa. Kana beto ikele kuzingila bumosi ye na kimvuka, nkenda ye ndolula, beto ata kituka bantu ya kieleka ye beto ata kunata bantu ya nkaka na nzila ya makieleka ye ya lutondo.

1. Tala inki mutindu beto lenda kubakisa mbote mbote **ntu dibansa** yai ya mono solaka: “**Kuzingila lukwikilu na beto na Kimvuka**”. Beto yonso kuvanda muntu mosi sambu na kufula na kutunga ye kiese diocese na beto na bisalu ya nkenda : *ntima ya mawa, lutondo, kukaba, ndolula, bumosi, kimpangi (fraternité), mbatalala-mbundu, kusosa ngemba ye masonga, makieleka…*

Kana beto zingila mabundu yai ya nkenda, nkenda ya ikele Nzambi Yandi mosi kibeni, Ya imene kukisonga na Luse ya Mwana na Yandi Umosi Yezu Kristu, Mafamilia, Nsi ye ntoto na beto ata bonga ye konso muntu ata zinga luzingu ya kieleka.

Beto vukana, beto vukisa bangindu ye mayele na beto na mpila nde beto kukwenda na ntwala.

1. Beto ata samba sambu na mafamilia yonso ya ntoto mvimba, ya ikele kisina na beto yonso, na mpila nde yo kuvanda kindimbu ya nkenda ye ya ndolula ya Mfumu Nzambi.

Beto tambikila Yandi yo nde: Yandi ya ikele Nzambi ya nkenda, Yandi kutanina ye kubumba yo.

Mono ke yambula mafamilia na beno yonso na Nkenda ya Mfumu Nzambi, na nsadisa ya bisambu ya Mama Maria, Mwense kaka, nde na bisambu na Yandi, Mfumu Nzambi kupesa beto dienga ya kuzingila kiese ya Nsangu ya Mbote.

**MONO KE ZODILA BENO YONSO NSUNGI PAKE YA MBOTE.**

|  |  |
| --- | --- |
|  | **Fait à Mapangu Sainte Thérèse,**  **le 13 avril 2018** |
|  | **+ José MOKO EKANGA**  **Evêque d’Idiofa** |